Mentor Quku

Mentor Quku (Bilisht, 20 janar 1939 - Shkodër, 1 qershor 2014) ka qenë arsimtar, veprimtar politik dhe studjues. 

 Biografia 
Lindi në Bilisht të Korçës më 20 Janar 1939. Fëmijerinë dhe rininë i kaloi në qytetin e Shkodrës ku perfundoi me rezultate te shkelqyera studimet ne Shkollën Pedagogjike "Shejnaze Juka" (1951-1954).  Ne vijim ndoqi studimet në Tiranë, në Institutin e Lartë Pedagogjik  (1955-1957) dhe më pas në Universitetin e Tiranës, Fakulteti i Shkencave të Natyrës (1960-1963). 

Ushtroi profesionin e mësuesit në shkollat e Shtiqënit, Brutit dhe Kukësit (1954-1957) në shkollën e mesme "Xheladin Fishta" në Shkodër (1961-1963), në shkollën e Barbullushit (1965-1991), në shkollën e Bahçallëkut (1991-1992). Per tete vite punoi si drejtor i Muzeut Historik Shkodër (1992-2000). Ka qenë drejtor i revistës "Kumtari" dhe i gjashtë vëllimeve "Seminari Ndërkombëtar, "Shkodra në shekuj". Ka drejtuar projektet dhe ka organizuar katër seminare nderkombetare ""Shkodra në shekuj".

Mentor Quku ka qenë autor i disa studimeve e botimeve në fusha të ndryshme të dijes si metodikë e dhënies së mësimit, pedagogji familjare, pedagogji shkollore, pedagogji sportive, tekstologji, psikologji të arteve figurative, psikologji sportive, psikologji të moshave, histori, histori arti, letërsi biografike, letërsi për fëmijë, letërsi politike, histori e letërsisë për fëmijë, mitologji, folklor, frazeologji, toponomastikë. 
Tema qendrore e botimeve të tij mbetet ajo e Ndre Mjedas, për të cilin ka organizuar kërkime në Shqipëri, Kosovë dhe në shumë vende jashtë shtetit. 

Ka qenë laurat i çmimeve letrare "Serembe" (2008) dhe "Ndre Mjeda" (2011) si dhe ka fituar titujt "Mësues i Merituar" (1991), "Mirenjohje e qytetit të Shkodrës" (2011).

 Vepra studimore 
 Një vështrim i ri mbi luften e Reçit, Tiranë, 2001
Balli Kombëtar dhe demokracia e fjalëve
Mjeda 1 (1866-1888): RINIA, fq. 642, 2004
 Mjeda 2 (1888-1899): ALBANOLOGU, fq. 642, 2006
 Mjeda 3 (1899-1912), i përbërë nga dy libra:
 ALFABETI, fq.680, 2007
 LIRIA, fq. 766, 2008
 Mjeda 4 (1912-1925): IDENTITET, fq. 634, 2009
 Mjeda 5 (1925-1937): GJUHETARI, fq. 740, Tiranë, 2010
 Mjeda 6, i përbërë nga dy libra:
 BIBLIOGRAFIA (e Mjedës), fq. 325, Tiranë 2012
 BIBLIOGRAFIA (mbi Mjedën), fq. 730, Tiranë 2012
 Mjeda 7: BASHKEKOHESIT, fq. 494, Tiranë 2005
 Mjeda 8: ALBUM, fq. 196, Tiranë 2010
 Mjeda 9, Përmbledhje, fq. 254, Tirane, 2013.
 Prof. Mustafë Dervishi, Tiranë, 2013.

 Referime 

Kategoria:Publicistë shqiptarë
Kategoria:Kritikë shqiptarë
Kategoria:Lindje 1939
Kategoria:Vdekje 2014
Kategoria:Njerëz nga Bilishti